- Խնդիր` չէ, ոլորտ, որը շատ կարևոր է մեր մշակութային բոլոր ոլորտներից և բավական բարդ ու խճճված է: Պատմամշակութային ժառանգության մասին է խոսքը: Փորձում ենք դա էլ կարգավորել: Օրենքների բացթողումների հետևանք են այդ խճողումները: ՀՀ քաղաքացին սեփականություն ունի պահպանվող պատմամշակութային հուշարձանի տարածքում, ինչը շատ հաճախ դժգոհությունների, օրենքի հետ բախումների առիթ է դառնում: Մենք ունենք ընդամենը 250 միլիոն դրամ` նորոգելու, պահպանելու, ամրակայելու համար Հայաստանով մեկ սփռված 24 հազար հուշարձաններ, և ամեն օր հայտնաբերվում են նորերը: Եվ երբ 250 մլն դրամը բաժանում ես 24000-ի, հասկանում ես, որ դա չնչին գումար է կատարվելիք մեծածավալ աշխատանքների համար: Եվ մենք որոշեցինք մի փոքր փոխել ուղղությունը, ու մաս առ մաս նորոգել -արմակայել դրանք: Հաջորդ տարի սկսելու և ավարտելու ենք 7 պատմամշակութային հուշարձանների ամրակայումն ու նորոգումը, որոնք հանրությանը կհանձնենք հանդիսավոր պայմաններում: Այդ կերպ` միջոցները կենտրոնացնելով, կարծում եմ` ավելի շոշափելի աշխատանք կատարած կլինենք: